ایران حکومتی، مرکز بانکینین ریال‌دان ۴ صیفیر آتیلماسی و پول بیریمینین تۆمن اولاراق دییشدیریلمه‌سی تکلیفینی قبول ائتدی.
ایران حکومتین‌دن وئریله‌ن یازی‌لی آچیقلامادا، پرزیدنت حسن روحانی باشقانلیغیندا توپلانان باخانلار قورولونون، ریال‌دان ۴ صیفیر آتیلماسی و پول واحیدینین تۆمن اولاراق دییشدیریلمه‌سی یولوندا‌کی مرکز بانکی تکلیفینی اونایلادیغی قید اولوندو.
جمهورباشقانلیغی دفتری باشقانی محمود واعظی ده وئردیگی آچیقلامادا، بازار گونو گئچیریله‌جک کابینه توپلانتی‌سین‌دا قونونون داها آیرینتی‌لی شکیل‌ده مذاکیره اولوناجاغینی دئدی.
واعظی،
"ریال یالنیز بانکچیلیق ایشلملرینده گئچرلی اولور آنجاق تۆمن خالق آراسین‌دا ایستیفاده ائدیلیر. او اوزده‌ن بیز ده قوللانیمدا اولانی سئچمه‌یی اویغون گؤردوک" ایفاده‌لرینی ایشلتدی.
ایران مرکز بانکینین باشقانی عبدالناصر همتی، ژانویه ۲۰۱۹دا ایران ریالیندان ۴ صیفیر آتیلماسی اوچون حاضیرلادیغی تکلیفی حکومته سوندوغونو آچیقلامیشدی.
همتی، مؤوجود ۱۰ مین ریالین ۱ تۆمن اولاجاغینی و ۱ تۆمنین ده یئنی چیخاریلاجاق ۱۰۰ ریال‌لیق اسکیناسلارا برابر اولاجاغینی ایفاده ائتمیشدی.
